《乡禅嵩老集古人佳句成诗编成巨帙以示余钦不》
宋代·杨梦信

胸中历历古人诗，妙用纵横自一机。
管得杜韩惊且泣，斓斑要一百家衣。
学诗元不离参禅，万象森罗总现前。
触著见成佳句子，随机饤饾便天然。

作者简介：杨梦信，庐陵（今江西吉安）人。炎正从弟。宁宗庆元二年（一一九六）进士。累官国子监丞。理宗绍定六年（一二三三），出知兴化军。事见《诚斋集》卷七六《静庵记》，清乾隆《福建通志》卷三○有传。今录诗二首。